Cantabria
Store norske leksikon,Geografi,Verdens geografi,Europa,Spanias geografi
Cantabria er en autonom region i Spania som sammenfaller med den nordspanske provinsen Santander. Regionens areal er 5289 kvadratkilometer og innbyggertallet er 580 200 (2018). Hovedstaden er Santander.
Natur Regionen ligger på nordskråningen av Kantabriske fjell og grenser mot Biscayabukta. Klimaet er oseanisk, med milde vintrer og relativt stor nedbør, hvorav størstedelen faller i vinterhalvåret, med opptil 3000 millimeter på nordskråningene av Kantabriske fjell. Befolkning Bosetningen er konsentrert til kystområdene. Over 1/3 bor i hovedstaden Santander. Næringsliv Husdyrholdet er den viktigste delen av jordbruket. Ellers dyrkes mais, bønner og poteter. Regionen har rike mineralske ressurser, blant annet bly, sink og kobber nær byen Reocín, og gruvedriften er en viktig næringsvei. Industrien omfatter blant annet produksjon av jern og stål (Santander) og andre metaller (Reocín), kjemikalier (Torrelavega, Santander), skipsbygging (Santander). Turisme har blitt en viktig næring. Les mer i Store norske leksikon Spanias geografi